Vreta kloster

Vreta kloster ble grunnlagt som et benediktinsk nonnekloster i det nåværende Vreta kloster sogn og forsamling i Østergøtland.

 Historikk 

Fra 1533 ble klosteret eiendommer leid ut av Gustav Vasa, som også omgjorde klosterkirken til luthersk sognekirke. Den siste abbedissen døde i 1538, men det fantes fortsatt nonner i Vreta så sent som i 1562.

Klosterbygningene ble utgravd i årene 1916–1926, og betydelige ruiner er synlige nord for den helt bevarte klosterkirken som ble restaurert i årene 1914–1917. Funn fra utgravningene, inkludert en unik vannledning i tre, er utskilt på det lokale museet.

Den eneste bygningen som gjenstår av Vreta kloster, er det solide kornmagasinet (i venstre hjørne på bildet av klostermodellen). De andre bygningene som nå er ruiner, er gruppert rundt en gård. I klosteret fantes dormitorium (sovesal) og refektorium. Cellene i et cistercienserkloster var noe større enn i andre ordener. Cisterciensernonnene hadde rett til å sove i en annen drakt enn den de gikk i på dagtid, og det var derfor beregnet plass i cellen til å kle seg om. Steinene fra refektoriet ble brukt til å bygge opp tårnet i Linköpings domkirke.

Til Petersmesse forfalt klosterets bidrag på 400 mark, og i 1531 ble klosteret tvunget til å be fru Ebba Eriksdotter Lejonhufvud, Gustav Vasas senere svigermor, om å bidra med halve beløpet. 13. februar 1533 skjenket kong Gustav hele klosteret til sin svoger, riksråd Aksel Eriksson Bjelke, og i anledning av sitt bryllup med fru Ebbas datter Margareta 6. oktober skjenket han sin svigermor klosteret, mens riksråd Bjelke fikk Askeby kloster i stedet. Ettersom verken fru Ebba eller datteren ville gå over til reformert lære, valgte hun å bosette seg i klosteret, og da abedissen Sigrid døde i 1538, og ingen ny ble valgt, sørget fru Ebba for å beskytte klosteret til hun døde der 1. oktober 1549, i et pestutbrudd.«Klostret i Vreta», sammendrag av Ortved: Cistercienserorden og dens klostre i Norden, København 1933, hentet fra ''Wayback Machine

Askeby kloster i nærheten av Linköping, Riseberga kloster i Närke og Solberga kloster på Gotland er datterklostre til Vreta.

 Kjente nonner fra Vreta kloster 
 Kongsdatteren Helena Sverkersdatter, bortrøvet av Sune Folkesson av Bjälboætten etter slaget ved Gestilren i 1208.
 Folkungaætlingen Benedikta, bortrøvet av østgøtalovmannen Lars, senere gift med Svantepolk Knutsson. Deres døtre Katarina og Ingrid ble i tur og orden abbedisser i klostret.

 Referanser 

 Eksterne lenker 
 Kulturnät Östergötland: Vreta kloster.
 Cistercienserkloster längs Eriksgatan i Östergötland.
 Eskilstunakistan och Stenkilska gravkoret i Vreta.
 Se er om i Vreta kloster! (bilder)
 Föreningen Klosterliv i Vreta

Kategori:Katolske klostre
Kategori:Klostre i Sverige
Kategori:Benediktinerordenens klostre
Kategori:Religiøse bygninger fra 1100-tallet
Kategori:1100-tallet i Sverige
Kategori:Ruiner i Sverige
Kategori:Linköping kommune